**§1: FORMÅL**

Hålogaland Amatørteaterselskap (HATS) er en interesseorganisasjon for aktører, utøvere og samarbeidspartnere i det frivillige scenekunstfeltet.  
HATS drifter et kompetansesenter som skal styrke og bidra til utvikling av revy, teater og andre sceniske uttrykk.   
HATS virksomhet i Nord-Norge er forankret i *Den nordnorske kulturavtale*.

**§2: OPPGAVER**

HATS som interesseorganisasjon skal tale medlemmers sak der lokal, regional og nasjonal kulturpolitikk utøves.  
HATS kompetansesenter skal tilby veiledning, opplæringsmuligheter, registøtte og tilgang på faglige arenaer for aktører i det frivillige scenekunstfeltet. Tiltakene igangsettes på grunnlag av uttrykt behov hos medlemmer og andre brukere.   
HATS kompetansesenter skal delta aktivt i utvikling av teaterfaglige nettverk og realisering av konkrete prosjektsamarbeid med disse.

**§3: OPPBYGGING**

~~Medlemmer, 2. Årsmøte, 3. Styre, 4. Styreleder, 5. Administrasjonen.~~  
  
ENDRING:   
Medlemmer, 2. Årsmøte, 3. Kontrollkomité 4. Styre, 5. Styreleder, 6. Administrasjonen.

**§4: MEDLEMSKAP**

Alle som driver med revy,- teater og andre sceniske uttrykk kan tas opp som medlemmer.

1. LAGSMEDLEM: Revy- og teaterlag og andre sceniske ensembler som retter sin virksomhet mot det frivillige sceniske feltet.

2. ENKELTMEDLEM: Enkeltpersoner som selv er aktive i eller har sin virksomhet rettet mot det frivillige sceniske feltet.

Endring i kontingent fastsettes av årsmøtet med virkning det påfølgende år.

**§5: ÆRESMEDLEMMER**

Medlemmer og andre som HATS vil hedre, kan av årsmøtet gis status som æresmedlemmer. Æresmedlemmene betaler ikke medlemskontingent.

**§6: ÅRSMØTET**

Årsmøtet er organisasjonens høyeste myndighet. Årsmøtet avvikles hvert år innen utgangen av juni.

**1. Innkalling og saker**

Styret innkaller til ordinært årsmøte med to måneders varsel. Melding om saker som ønskes tatt opp på årsmøtet meldes inn senest en måned før årsmøtet. Årsmøtet kan vedta å realitetsbehandle saker som har kommet inn etter fristen dersom det foreligger spesielle omstendigheter for dette. Saksliste med tilhørende dokumenter og valgkomitéens innstillinger gjøres tilgjengelig for årsmøtedeltagere senest 14 dager før årsmøtet.

**2. Stemmerett og vedtak**

Stemmerett gis etter følgende kriterier

LAGSMEDLEM: 2 stemmer pr. medlemslag.

ENKELTMEDLEM: 5 enkeltmedlemmer kan danne nettverk og ha en - 1 stemme. Det må foreligge fullmakt.

**3. Tillitsvalgtes stemmerett**

Tillitsvalgte har stemmerettigheter på årsmøte når det foreligger fullmakt fra sitt lag eller nettverk, etter de kriterier som er skissert i § 6, punkt 2.

**4. Vedtak**

Vedtak fattes med stemmeflertall. Ved stemmelikhet foretas omvalg mellom de to som har flest stemmer. Ved fortsatt stemmelikhet foregår valget ved loddtrekning.

Ved fortsatt stemmelikhet avgjøres vedtaket med loddtrekning. Valg skal foregå skriftlig, hvis ikke annet blir bestemt av årsmøtet.

**5. Program**

Ordinært årsmøte skal ha følgende program:

* Åpning av møtet.
* Opprop av representanter.
* Konstituering – møtereglement.
* Valg av to møteledere, to møtesekretærer og en redaksjonskomité.
* Styrets årsrapport for perioden.
* Regnskap for perioden.
* Revisjonsberetning.
* Arbeidsprogram for neste styreperiode.
* Budsjett for neste styreperiode.
* Valg:

Styreleder velges særskilt for ett år.

Fire styremedlemmer og med personlige varamedlemmer velges for to år av gangen.

Valgkomitémedlemmer velges for to år.

Tilføyes:   Tre medlemmer til kontrollkomité

**Årsmøteseminar**

I tilknytning til årsmøtet arrangeres det årsmøteseminar.

**6. Ekstraordinært årsmøte**

~~Ekstraordinært årsmøte blir kalt inn når det blir krevd av 1/3 av medlemmene i HATS.~~

Ekstraordinært årsmøte blir kalt inn når det blir krevd av 1/3 av medlemmene i HATS eller av kontrollkomiteen valgt på årsmøtet.

Til ekstraordinært årsmøte skal det så langt råd er, gis minst en måneds varsel,

minimum 14 dager. På ekstraordinært årsmøte kan det ikke behandles og avgjøres

andre saker enn de som er nevnt i sakslisten. Representasjon og stemmerett til det

ekstraordinære årsmøtet er som ordinær jfr. §6

**§7: STYRET**

1. Styrets ansvar er å lede organisasjonen mellom to årsmøter. Styret forvalter organisasjonsmidler etter gitte retningslinjer. Styret er saksbehandlingsinstans for alle sakene som skal til årsmøte, jfr §6, punkt 5 med unntak av valgkomiteens innstilling for styremedlemmer og deres varaer.
2. Styret har fem medlemmer. Leder velges av årsmøtet, styret konstituerer selv nestleder. Styrets arbeid reguleres av styreinstruks som årsmøtet har vedtatt.
3. Styret er vedtaksfør når minst tre medlemmer er tilstede. Ved eventuell stemmelikhet er møteleders stemme avgjørende.
4. Styret sammenkalles når lederen eller minst to av styrets medlemmer krever det.
5. Daglig leder er saksbehandler og sekretær for styret med tale og forslagsrett.
6. Styret kan oppnevne de utvalg det finner nødvendig. Styret utarbeider mandat for de utvalg de velger å opprette.
7. Organisasjonen forpliktes ved underskrift av daglig leder eller den som er utpekt av styret.
8. Styret engasjerer autorisert revisor.

**Ny § 8 KONTROLLKOMITE**

*Kontrollkomiteen er årsmøtets kontrollorgan og er kun ansvarlig overfor årsmøtet.*

1. Kontrollkomiteen skal etter eget skjønn vurdere om styret og daglig leder styrer foreningens virksomhet i overensstemmelse med foreningens vedtekter, overordnede politiske dokumenter og krav i tilskuddbrev.
2. Kontrollkomiteen skal vurdere om styret og daglig leder gjennomfører årsmøtets vedtak og følger opp dets beslutninger.
3. Kontrollkomiteen skal vurdere om styret og daglig leder forvalter foreningens midler og øvrige ressurser forsvarlig og i samsvar med anerkjent forretningsskikk.
4. Hvis kontrollkomiteen avdekker vesentlige uregelmessigheter, skal den i slike tilfeller umiddelbart og skriftlig underrette styret, og daglig leder om sin konklusjon. Kontrollkomitéen kan innkalle til ekstraordinært årsmøte
5. Kontrollkomiteen skal avgi en skriftlig rapport til hvert ordinære årsmøte.

**§~~8~~ 9: ADMINISTRASJON**

Administrasjonen utfører på vegne av styret det daglige arbeid i organisasjonen.

Forholdet mellom styre og administrasjon reguleres gjennom styreinstruksen.

**§~~9~~ 10: KONTINGENT**

Kontingentsatser for de enkelte medlemskategorier under §4 fastsettes av årsmøtet.

**§~~10~~ 11: ENDRINGER I VEDTEKTENE**

Endringer i disse vedtektene kan bare vedtas på ordinært årsmøte.

Endringer i vedtektene krever 2/3 flertall av årsmøtet.

**§11-12: ORGANISASJONS OPPLØSNING**

Forslag om oppløsning av organisasjonen må være framsatt minst tre måneder før

ordinært/ekstraordinært årsmøte. Styret skal innhente uttalelser fra medlemmene før

forslaget legges fram for årsmøtet. Det må deretter vedtas på årsmøtet med minst

3/4 flertall.

Eventuelle midler skal disponeres av fylkeskommunene til fremme av revy, teater og andre sceniske uttrykk i Nord-Norge.